АҞӘА, жәабран 2 - Sputnik. Аԥсуа курорт Гагра 2021 шықәса рзы аԥстәқәа зыцны иныҟәо атуристцәа иалыркаауа ақалақьқәа рыжәаба ирылашәеит ҳәа аанацҳауеит аԥсшьараз анхарҭақәа заанаҵы аҿаҵаратә маҵзура Tvil.ru.
Амаҵзура адыррақәа рыла аԥстәқәа зцу аԥсшьаҩцәа аотельқәа роуп еиҳа иалырхуа (68%), ауадақәеи аҩнқәеи алызхуа 15% роуп иҟоу. Арҭ рҩызцәа атуристцәа еиҳарак 5 у/ҽ роуп ианаангыло, убри аан аԥстәқәа рзы иаԥҵоу аҭагылазаашьа азхьаԥшра ҷыда арҭоит.
Tvil.ru аҟынтәи аԥстәқәа уманы уԥсы ушьар ахьалшо иреиӷьу ақалақьқәа абас еиқәыԥхьаӡоуп:
Иахьатәи аамҭазы аԥстәқәа змоу аҭаацәарақәа, дара уаҩԥсык иеиԥш ирзыҟоуп. Абри азгәаҭо, есышықәса адунеи аҿы аԥстәқәа змоу атуристцәа ахьрыдыркыло аԥсшьарҭаҭыԥқәа рхыԥхьаӡара иацлоит.
Иара убас шәаԥхьар ҟалоит:
АҞӘА, жәабран 28 – Sputnik. Ашьапылампыл азы Аԥсны аҿар еизгоу ркоманда Ростовтәи Аолимпиатә резерв аучилишье акоманда иаҵахеит амҽыша жәабран 28 рзы. Абри азы адырра ҟанаҵоит Аԥсны Аспорт азы аҳәынҭеилакы.
Ҭамаз Бжьаниа иааӡамҭацәа Аԥсни Урыстәылеи зҽаԥсазтәыз разыҟаҵаҩ Александр Тумасиан иазыҟаиҵо акоманда иацыхәмаруан Шәача Аолимпиатә парк аҟны, иагьхыркәшахеит 2:1 ҳәа ростоваа риааирала.
Ахәмарра даҭааит Аԥсны Аҿари аспорти рзы аҳәынҭқарратә еилакы ахантәаҩы Џьамал Гәбаз, иара Александр Тумасиан идиныҳәалеит "Ахьӡ-аԥша" аорден III аорден ахьианаршьаз, уи азы Аԥсны ахада аусԥҟа инапы аҵаиҩхьан жәабран 9 рзы.
"Сара сазыҟаҵаҩ Александр Тумасиан аорден ахьианаршьаз идсныҳәалоит. Ари ауаҩ еснагь аԥснытәи аспортсменцәа илаԥш рхуп, ҳтәылаҿы аспорт арҿиара, аларҵәара дацхраауеит. Сынтәа иара ибзоураны аԥснытәи ашьапылампыласцәа қәыԥшқәа ааҩык Ростовтәи аолимпиатә резерв иаҵанакуа атәылаҿацәтә училишье иҭалеит. Иара гәыла-ԥсыла аспорт даласоуп, ианаауҭаххалак зегь рыла дувагылоит", - ҳәа азгәеиҭеит иара.
Ашьапылампыл азы Аԥсны аҿар ркоманда аҵара-ҽазыҟаҵаратә еизгарақәа рҳәаақәа ирҭагӡаны уаанӡа иацыхәмаруан шәачатәи акоманда "Медик", урҭ ирыҵахеит 4:0 ҳәа. Анаҩс ирыцыхәмарит аклуб "Шәача", аԥснытәи акоманда ари ахәмарраан иаиааит 4:2 ҳәа. Анаҩс, ҳкоманда астрахантәи "Волгарь" адубль иацыхәмарит, ара "Волгарь" аиааит 4:1 ҳәа.
Акурорт Гагра ашьаҭаркҩы, апринц Ольденбургтәи ипарки гагратәи аколоннадеи реиҭашьақәыргылара иалагеит ԥшьышықәса раԥхьа асоциал-економикатә ҿиара апрограммала. Аусурақәа рынагӡаразы иазоушьҭын 118 миллион мааҭ аԥара.
Иазԥхьагәаҭан апарк ӡылеи фымцалашаралеи аиқәыршәара. Ҳаамҭа иақәшәо аинфраструктура аиҿкаара адагьы иазыԥхьагәаҭоуп аҵиаақәа рацәаны реиҭаҳара, аӡҭарчқәа аԥсыӡ рҭаҵара.